פעם בשבוע
פעם בשבוע מוכרחים לרקוד הוא אמר
ופעם אחת זה לא מספיק לשתות
פעם בשבוע היתה לי מחשבה
לאמץ איזו דת או כת שהיו בסביבה

פעם בשבוע אני זוכר לפני שנים
היינו נפגשים להתפעל מהחיים
פעם בשבוע במזג אויר יציב
היינו עולים לגג ומסתכלים על ת"א

ואז הוא הוציא נר והדליק בו להבה
אמר תרקדו סביבו עד שהנר יכבה
עד שהחלב ישפך על הריצפה
כולם רקדו שם אני הרגשתי רע

פעם בשבוע הלבבות פתוחים (האא)
ופעם אחת דורכים על אחרים
פעם בשבוע אוכלים בגנים ציבוריים
ופעם אחת מחפשים את אלוהים

פעם בשבוע מכירים בן אדם
ופעם אחת מאבדים חבר בעולם
פעם בשבוע את הלחי השנייה
ופעם אחת תדליקו נר לרגליכם ותגידו תודה
